Jeg var 28 år gammel da jeg døde.
BASERT PÅ EN SANN HISTORIE
Livet mitt begynte i Houstons Fifth Ward.
Noen av de tøffeste gatene i hele Texas.
Kom ned.
Ingenting var enkelt. Hver bidige dag var en kamp.
Herregud.
Vi får strøm straks jeg har råd.
Gloria.
Mary.
Vær så god, Roy.
Og George.
Takk Gud for maten først.
Bøy hodene.
Vår himmelske Far, takk for maten.
Du vet nøyaktig hva denne familien trenger.
Herren er min hyrde, jeg mangler ikke noe.
-Amen. -Amen.
Jeg er så sulten at jeg kunne spise dette bordet.
Takk, Mary.
Mary så alltid det gode i meg. Det elsket jeg henne for.
Hør.
Jeg skal jobbe hele dagen i morgen,
så bli med Gloria til din nye skole i morgen tidlig.
Om du må gå nok et år om igjen, vil du aldri bli ferdig med skolegangen.
Så lov meg at du ikke vil slåss.
Jeg lover.
-God morgen, elever. -God morgen.
Bla om til side 16 i bøkene.
Hvem vil lese høyt?
Jason, du kan begynne.
"Texas kalles Lone Star-delstaten..."
Hva stirrer du på, Foreman?
-Ingenting. -Hva er i veien?
Har du ikke råd til brød engang? Hva med dette vemmelige skinnet?
Vil du ha det? Apport!
George burde bytte navn fra Foreman til Fattigmann.
-Navnet mitt er Foreman. -Hva sa du, Fattigmann?
Hva?
Hva heter jeg nå, tåpe? Si det! Si navnet mitt!
Sinne var mitt svar på alt.
Og jeg klarte ikke å stoppe å slåss. Det var det eneste som jeg var god til.
-Unnskyld meg, sir. -Hei!
-Nei! -Hold hendene hans.
-Lommeboken hans. -Overraskelse, gutter.
Dere har hatt det travelt.
Politi! Stopp!
De må være her et sted.
Kom, Butch.
Noen sa de så ham der borte.
-Si fra hva du ser. -Kom, gutt. Finn ham.
Kom igjen, gutt. Søk.
Fant du noe?
Finn ham, gutt. Ålreit. Finn ham.
Vi har deg. Finn ham!
-Kom, gutt. -Prøv neste kvartal.
Kom, gutt.
La oss dra. Han kan ikke ha kommet langt.
Hvis du sluttet på skolen og er mellom 16 og 22,
vil Job Corps lære deg ferdighetene som kan hjelpe deg å finne en god jobb.
I Job Corps bor du på ett av våre sentere og får gratis legehjelp og tannpleie.
Du får rene klær, en egen seng og tre måltider om dagen.
Du får til og med lønn mens du lærer. Gi deg selv en sjanse for en gangs skyld.
Det heter Job Corps.
Du får utdanning og opplæring så du kan få deg en jobb.
-Man mottar litt penger hver måned. -Og hvor kommer de til å sende deg?
Jeg vet ikke. Hvor de nå enn vil, antar jeg.
Se på meg.
-Du har mer inni deg enn du viser folk. -Jeg vet det, mamma.
Vil du prøve Job Corps?
-Ja. -Så gjør det riktig, George.
Ikke kom løpende hjem fordi du savner meg. Avslutt det du har påbegynt denne gangen.
Det skal jeg.
Vi skal gi dere jobbopplæring.
JOBBER ER VÅR FREMTID
Dere vil lære selvrespekt og respekt for andre.
Vi skal vise dere en vei fremover uansett bakgrunn.
Kom igjen, gutt.
Velkommen til Job Corps, starten på din lyse fremtid.
Sengetøyet ditt.
-Har du et navn, storegutt? -Ja, jeg har et navn. George Foreman.
Kasernene ligger i sørvesthjørnet.
Lysene slukkes kl. 22. Ingen drikking, røyking, banning, kvinner eller slåssing.
-Får vi mat her? -Tre måltid om dagen.
Servert av selveste Mrs. Moon.
Det er bare en seng.
GLAD I DEG, GEORGE. IKKE GI OPP -MAMMA
Slå den av.
-Har du noe imot musikk? -Kanskje det.
-Er du alltid så sint? -Når jeg prøver å studere.
Nå vet jeg hvorfor du er her.
Jeg er her fordi jeg har et urealisert potensial.
Ifølge faren min. Han sa: "Ikke kom hjem før du har realisert det."
La oss utfordre rom C til en kamp. Hva sier du?
Jeg får dra til matsalen, da, alene.
Nå sier du noe fornuftig.
-Du glemte dem nok i garderoben. -Nei! Noen stjal dem.
Du må slappe av.
Enn om vi melder fra etter at vi har spist, ok?
Du kan takke meg for browniene.
Hvorfor det? Du har ikke på deg et forkle.
Vel, de innså at jeg er et geni med tall.
De ba meg undersøke kafeteriaens innkjøpsliste.
Jeg fikk øye på noe.
Brownier koster mindre enn bønner.
Hva så?
"Hva så?" Så jeg byttet om på noen tall.
Kostnadskuttene mine har ført til flere brownier.
Og mye mindre luft i magen.
Hva?
Hva gjør du?
Åpn opp!
-Tok du skoene mine? -Nei! Vær så snill!
Gi meg dem! Stjeler du skoene mine?
-Mamma ga meg dem! -Nei!
Hva holder du på med, rekrutt?
-Ikke slipp meg! -Slipp ham! Stopp!
Pell deg ut.
Hvor skal du?
Gjorde du det der?
La oss ha en prat.
-Mr. Broadus. -Du ødela statlig eiendom.
Nå har jeg to valg.
Jeg kan sende deg til fengsel eller hjem.
Den gutten stjal skoene mine. Mammaen min jobbet hardt for dem.
-Hvor stammer raseriet fra? -Jeg har ikke noe raseri.
Sett deg i bilen.
I løpet av din tid her har du svimeslått tre rekrutter og én uskyldig dør.
-De var uærbødige. -Døren også?
-Har du råd til en bussbillett? -Nei.
Vær så god.
Jeg kan ikke reise hjem.
Jeg kan ikke det. Dette stedet... Det er alt jeg har.
Vær så snill?
Har du bokset?
-Bare i gatekamper. -Det er snakk om boksing, ikke slåssing.
Det er en sport. Med regler.
-Jeg hørte det på radioen. -Jeg skal lære deg det.
Du er stor og stygg nok. Vil du lære det?
-Ja, sir. -Ikke gi meg en grunn til å angre.
George, dette er Royce. Han er din motstander i dag.
Ikke vær redd, storegutt. Jeg skal være varsom.
Det er bare god sportsånd før dere slåss. Dere prøver jo ikke å drepe hverandre.
Dere er bare to idrettsutøvere som vil finne ut hvem som er best.
Derfor berører boksere hverandres hansker slik:
Greit? Kom igjen. Inn i ringen. Få se hva du kan.
-Royce, gi ham en lærepenge. -Når jeg sier "begynn", starter dere.
Vil noen vedde?
Leroy Jackson, hva?
Begynn!
Ta ham, Royce! Ta ham!
Stå stille!
-Slå ham, George. -Beveg føttene, George.
Står du der som en statue, kommer en due til å drite på deg.
Reis deg.
Kom deg ut av ringen. Du har ingenting der å gjøre.
Flink gutt, Royce!
Han hadde flaks! Han var bare heldig.
-Sønn, jeg vet det ikke var... -Jeg er ikke din sønn.
Og det er bra. Jeg vil ikke at min sønn skal kalle det flaks
-etter å ha tapt på ærlig vis. -De ler av meg på grunn av deg!
Hvorfor bryr du deg om det?
For seks måneder siden var Royce like grønn. Jeg trente ham.
Og jeg kan trene deg.
Du slår sannelig hardt. Men det er det eneste du gjør.
Sånn, ja.
Vi må lære deg en jab.
Vi må lære deg fotarbeid.
Vi begynner med et slag. Greit? Slå.
Og nå med den andre hånden.
Så du hva jeg gjorde? Hjernen kontrollerer kroppen.
I hver eneste kamp er vår største motstander...
...her inne.
Du hånet Royce da han danset i ringen.
-Han tøffet seg. -Nei da.
Han prøvde å tvinge deg til å gå dit han ønsket
så han kunne treffe med det slaget.
Og han studerte ringen. De myke punktene, de løse plankene.
Man kan ikke bare slå. Man må tenke.
Greit. Flytt venstrefoten fremover.
Og så skal høyrefoten skli.
Ikke rett frem, til siden. Og tilbake.
Da begynner vi. Et steg fremover.
Et steg tilbake. Et steg til venstre.
Et steg til høyre.
Avskjær meg først nå. Avskjær meg.
Bra.
Kom igjen.
-Jeg har sett en kvinne. -En kvinne?
George! Mary, hent brødrene dine.
Sonny, Roy, George er på telefonen.
-Er det min bror? -Nei, det er vår bror.
Ja, alle er her.
-Hei, George. -Hei.
-Vi savner deg. -Hei.
-Hvordan går det? -Setter verden i brann.
Lønnen min økte med 25 cent.
-Sykt. -Sykt? Hvem er syk?
Nei, det er bare noe de sier i California.
Du kan ikke si sånt i Texas.
-Jeg trener mye. -Basketball?
Nei, jeg fant noe bedre.
-Jeg lærer å bokse. -Ikke si at du slåss igjen.
-Nei, jeg slåss ikke. -Hva kaller du det, da?
Det er boksing. Det er en sport med regler.
Og jeg er flink.
-Gud vet at jeg ikke vil du skal slåss. -Hva har Gud med saken å gjøre, mamma?
Er du så langt hjemmefra at du ikke har Gud i livet lenger?
-Mamma, jeg prøver bare... -Legg på ti cent.
Mamma?
-George? -Legg på ti cent.
Legg på ti cent for neste minutt.
Legg på ti cent.
-Kom igjen, Royce, svimeslå ham. -Greit, George. Dette klarer du.
Begynn!
Kom igjen, avskjær ham!
Å ja!
Det er romkameraten min.
Jeg blir kanskje litt sen i kveld. Jeg vet at jeg lovet. Jeg skal prøve.
Min kone syns at jeg bruker for mye tid her.
-Bokset du? -Profesjonelt.
Vant mine første 24 kamper.
Og så?
Dessverre måtte jeg bytte én uniform for en annen.
-Nei, se! Du leser Boxing News. -Ja.
-Er du en entusiast nå? -Jeg så på Joe Frazier.
-Ja? -Han er veldig god.
Jeg vil gjerne ha alt han har.
JOE HAR ALT
-Jeg vil bli verdensmester i tungvekt. -Ikke så fort, George. Ikke så fort.
Nei, jeg må øke tempoet.
-Du skulle arrangere kamper. -Ja, og det skal jeg.
Ok.
Men først må du vinne noen turneringer. Så kan vi prøve oss på gullhanskene.
Etter det kan vi sikte oss inn på OL.
-Når er det? -Neste sommer i Mexico City.
Men vi venter til den etter.
Det gir deg fem år å trene og utvikle deg på.
Fem år? Jeg vil være en gammel mann.
Hør, George, du har et slag som jeg aldri har sett maken til.
Men selv om du trener hardere enn noen mann har trent,
er det umulig for deg å bli med i OL neste år.
1 ÅR SENERE
Russerne dominerer i OL i Mexico City med tre gullmedaljer. USA har vunnet én.
GULLMEDALJEKAMP I TUNGVEKT
Russerne har spart det beste til slutt.
Legendariske Jonas Čepulis har vunnet 203 kamper.
Kom igjen, George.
USAs siste håp, 19-åringen George Foreman,
har bare bokset i ett år.
Han er sjanseløs til å ta gullet.
Kom igjen.
Dette er nok tidenes mest ujevne OL-kamp.
Det Foreman blir bedt om å gjøre i dag, er umulig.
Den store russeren setter tonen og gir nybegynneren en boksetime.
Kom igjen, våkn opp.
Slå ham nå.
Våkn opp.
Kraftig venstre fra George Foreman.
Så du det?
Ja!
The Fighting Corpsman får nå overtaket på Čepulis.
Foreman gir for fullt nå, treffer så det smeller.
Čepulis ser ikke bra ut nå.
-Stopp! Det er over! -Dommeren har stoppet kampen!
Nittenåringen George Foreman har vunnet gullmedaljen.
Ja!
-Han vant gullmedaljen! -Se på ham.
Gud hjelpe ham.
Foreman!
-Hei, George. -Hva skjer, broder?
Hei, Tuck.
-Hei, broder. Hva skjer? -Står til, George?
Hei.
Du kan berøre den.
Men den er tung.
-Ja, det er den sikkert. -Hva skal det bety?
Jeg forstår ikke hvorfor du holdt det amerikanske flagget så høyt opp
når brødrene våre... Søren. Brødrene våre... De demonstrerte der.
LEKENE RYSTES AV BLACK POWER
De viste sin støtte for alle oss her.
Og hva gjorde du?
Du støttet et land som ikke elsker deg.
Det er tungt.
Du må legge dette bak deg.
Hvis noen nevner det flagget igjen, vanker det bank.
De behandler meg som en forræder.
-La meg lage deg litt mat. -Jeg er ikke sulten.
Da kan Herren bare ta meg. Trodde aldri jeg ville høre deg si det.
Du reiste herfra tomhendt og kom hjem med gull.
Så hvorfor snakker bare folk om flagget?
Vet du hva jeg skal gjøre? Jeg skal vinne VM-beltet.
-Og da vil de respektere meg. -Skal du fortsette? Du vil bli skadd.
Så du ikke på? De skader ikke meg.
Jeg skader dem.
Er det alt du vil gjøre med livet ditt, såre folk?
-Du er bedre enn dette. -Jeg har en plan, mamma.
Så kan du ha tro på meg?
Han er visst ikke så verst.
GULLMEDALJEVINNEREN
-Ja visst. -Og hva heter du?
-Paula. -Siste opprop for fly 275 til Los Angeles.
Det er mitt fly. Hyggelig å møte deg.
Vent. Det er urettferdig.
-Bor du i Oakland? -Ja, det gjør jeg.
Det betyr at du kommer tilbake.
Jeg flytter hit.
Jeg skal trene, men når jeg ikke trener,
kan jeg av og til gå ut.
Du er bedre på fotarbeid enn sjekketriks.
Det kan jeg ikke benekte.
Fortell meg noe om deg. Hva som helst.
-Hva som helst? -Ja.
-Jeg kan skrive 100 ord i minuttet. -Jeg klarer ikke å snakke så fort.
Kan vi treffes igjen?
-Skriv telefonnummeret ditt. -Burde ikke jeg få nummeret ditt?
Ser jeg ut som en kvinne som venter ved telefonen?
Nei, ma'am. Det gjør du ikke.
MAIN ST TRENINGSSTUDIO
Vent. Trenger vi disse karene?
Disse karene kan ordne med profesjonelle kamper.
Jeg lukter nytt blod, nytt blod
Hei. Dick Sadler. Han skal være din trener og arrangør.
Dette er Archie Moore, tidligere verdensmester i lett tungvekt.
-Han skal lære deg alt han har lært. -Dersom jeg liker det jeg ser.
Hei, Sonny. Jeg er en stor fan. Kan jeg få autografen din?
-Det er... -Ja, det er...
Sonny Liston. Vi skaper mestere her, sønn.
Det du begir deg ut på, er hinsides din fatteevne.
Dagen du våkner for å kjempe om tittelen,
vil luften smake annerledes og solen se annerledes ut.
Bare to menn vil bety noe, og du er en av dem.
Den andre, om du kommer så langt, er Joe Frazier.
ÉN SEIER - NULL TAP
Denne sekken skal hete Joe Frazier.
Treffer du solar plexus, tar du fra ham pusten hans.
Treffer du haken, vil han bli nervøs.
Treffer du hjertet, vil det hoppe over et slag.
Hvert slag, George, kraft!
-Hallo? -Første ring.
-Paula! -Ja.
Fullfør historien du begynte på.
-Hvilken historie? -Om de 100 ordene i minuttet.
Den historien.
George, når skal du stille meg et ordentlig spørsmål?
Som hva da?
Som om jeg vil gå på en date.
Bank ham, George.
Sikker på at du skriver ekte ord? Det der høres mer ut som musikk.
JEG VIL SE GEORGES FERDIGHETER.
-Svimeslå ham, baby! -Greit. Hold ham der.
Flytt ham.
-Sånn, ja! -Ja!
Vinneren etter teknisk knockout, den ubeseirede George Foreman!
Tar du denne kvinnen til ektefelle?
Det gjør jeg.
Du kan kysse bruden.
Se på dette.
-Jeg tror du er klar. -Bra slag, storegutt.
Frazier vil bli overrumplet.
MESTERSKAPSKAMP I TUNGVEKT KINGSTON I JAMAICA. 22. JANUAR 1973
Da er det tid for mesterskapskampen mellom Joe Frazier og George Foreman.
Joe Frazier er den store favoritten i kveld.
Hans beste våpen, den venstre hooken, er dødelig.
Han slo Ali i gulvet for to år siden,
og hvis Foreman ikke passer på, kan han ende opp på ryggen.
Kanskje han til og med må bæres ut av arenaen på en båre.
Frazier!
Dette er mesterskapskampen i tungvekt.
Den styres av Jamaicas bokse...
Ingen vil gi deg en sjanse til å vinne.
Det er bra.
Smokin' Joe er ikke som de andre.
-Han er ekte vare. -Husk, bare to menn på kloden betyr noe.
Gå og beseir ham.
Du er klar, George.
Joe tror at du bare er en mann.
Men i kveld er du et beist.
Slipp ham ut.
Og der er bjellen. De begynner. George svinger og bommer skikkelig.
Der er Joe Fraziers venstre hook. Enda en sånn en, så er det kanskje over.
Følg med ham. Pass på.
Kraftig slag av Foreman.
Og enda en venstre hook! Hvordan står han fortsatt oppreist?
Der er det.
Frazier påføres skade. For en overraskelse.
Sånn, ja!
Frazier går i gulvet!
Joe reiser seg tregt.
Og George Foreman står der selvsikkert.
Tungvektsmesteren teller nå til åtte.
Og der starter runde to.
Men Joe er tøff. Joe er ivrig.
Og Foreman slår ham om og om igjen.
Han går i gulvet igjen! Dette er vanskelig å tro.
-Kom deg av tauene! -Seks, syv, åtte.
George Foreman bruker ham som blink.
Som blink!
-Ikke gi deg! -Hvor mye mer kan Frazier tåle?
Han går i gulvet! Han går i gulvet igjen! Og det er over! Det er over! På gjensyn!
Jeg har aldri sett noe lignende.
George Foreman er verdensmester i tungvekt.
-Ålreit. -Ja.
-Hvordan føles det å vinne? -Jeg var fast bestemt på å vinne.
Jeg vil takke pressen for å ha skrevet så mye fint.
Pressen har skrevet ofte om meg, og...
Og det holdt meg fokusert.
Hva er det første du skal gjøre som mester, George?
Kjøpe et stort hus til mamma.
Vent litt. Vent... Hva er dette?
Er det mesteren?
Aner du hva som kommer nå, George?
En flom av penger.
Jeg er alltid klar for penger. Men pengemannen min er ikke det.
-Du vil ha meg som din pengemann? -Ja, det vil jeg. Men Des...
...du må skjerpe deg fra og med nå.
Der, ja.
Dette er noe helt annet enn Job Corps.
Hvordan kom du deg inn?
Vil du ikke at jeg skal bli?
Muhammad, det er mange som sier
at de aldri har sett en som slår så formidabelt som den nye mesteren,
den unge George Foreman.
Howard, når jeg tenker på Foreman, tenker jeg på etablissementet,
flaggvifteren.
Jeg har et nytt slag til George, og jeg kaller det "Ghetto Whopper".
Og grunnen til det er at det brukes i ghettoen kl. 03.00.
Har du sett et sånt slag? Det er som en flaske mot hodet.
Tror du at du må vente til kl. 03.00 for å få slåss mot George Foreman?
Howard, spre følgende beskjed: "Vi kan slåss hvor og når som helst."
-Hva syns dere? Fint, ikke sant? -Herregud.
Kom nå. Jeg vil vise dere noe.
Hører dere det?
Hver bil har en egen personlighet.
-Er det derfor du trenger fem? -Fem? Vent til du ser garasjen min.
-Herregud. Du har gått fra vettet. -Jeg vil vise dere noe annet.
Greit. Tar du den?
-Ja, sir. -Ok.
Jeg har grillet hele dagen for dere. Min egen grillsaus. Tok meg god tid.
-Ok. Sånn skal det være. -Har jobbet hele dagen.
-Ok. -Det ser fantastisk ut.
Der er hun.
-Gi meg bursdagsbarnet. -Pappa vil ha deg.
-Ja. -Gå til pappa.
Ja.
-Gratulerer med dagen. -Hva med ett til din kone?
Greit. Si hei til alle.
-Gratulerer med dagen. -Skal gi deg bort.
Jeg elsker deg.
-Ålreit. -Ha det.
-På tide å spise. -Gutt.
-Du vet bedre. -La oss takke Gud for maten først.
Gud? Jeg kjøpte maten, mamma.
-Ikke Gud. -Bra.
Du kan si bordbønnen.
-Jeg foretrekker din bordbønn, mamma. -Jeg og Charles har noe vi vil fortelle.
-Vi venter et barn. -Et barn?
Gjorde du min søster gravid, Charles?
-Har du sett. -Mary, gratulerer.
-Takk. -Det er flott.
En ny niese eller nevø som løper rundt.
Hallo?
Slutt å ringe dette huset.
-Så, Des... -Ja, sir.
-Hvordan går det med pengene mine? -Jeg satser alt på bunnsolide aksjer.
Det høres bra ut. "Bunnsolide aksjer."
Ali har sannelig sagt mye tull på TV, skrytt om hvilken runde han vil slå deg i.
Snakk fyller ingen sekk.
Dere vet hva de sier om pene gutter i Fifth Ward.
-De tåler ikke å bli slått. -Ja.
-Alle er visst klare for dessert. -Bare fortell meg navnene deres,
så jeg slipper å stå som en idiot med telefonen.
-Hva snakker du om? -Trodde du jeg var uvitende?
-Jeg har ikke tid til dette. -Det er meg du ikke har tid til.
Hvor mange har det vært, George?
Du klarer ikke å se meg i øynene.
Kvinne, min kamp mot Ali er verdt fem millioner dollar.
Tror du jeg ga opp livet mitt for å spille andrefiolin?
-Det gikk bra før du dukket opp. -Så du liker ikke dette livet nå?
-Jeg gir deg alt. -Jeg vil ikke ha alt.
-Jeg vil ha deg. -Du har meg.
Se på meg.
Som jeg trodde.
KINSHASA I ZAIRE DEN DEMOKRATISKE REPUBLIKKEN KONGO
Sir? Nei.
-La meg. -Ok.
Kom igjen.
Svev som en sommerfugl, og stikk som en bie.
Han klarer ikke å treffe det han ikke kan se.
George tror han vil se meg, men det vet jeg at han ikke vil.
Ikke sant, Bundini?
Han slo Joe Frazier med store, lange slag.
Bokser som en mumie. "Kom hit. Hvor er du? Å, der."
Alle sportsjournalistene
kommer til å angre på at dere sa jeg er outsideren.
Jeg er outsideren?
George Foreman er den nye mesteren?
Foreman er ingen mester. Han er den nye tosken.
Og han har beltet som ble stjålet fra meg.
Han kan ikke bokse, beveger seg sånn. Han bokser sånn, som en mumie.
"Her kommer slaget. Jeg..."
George. Vi snakket om en annen fighter.
Din tur, Big George. Fortell oss din side av saken.
Hvis han bokser slik han gir intervju, vil det bli en kort kveld. Veldig kort.
Vi skal slåss fordi vi ikke kommer overens.
Jeg syns synd på Ali. Foreman kan slå ham i hjel.
"Ali, drep ham." Er det det de håper på?
Foreman...
MESTERSKAPSKAMP I TUNGVEKT 30. OKTOBER 1974
Angrip som en tiger. Klapp igjen kjeften hans.
Ali har sjokkert verden før,
men de fleste tror ikke at han varer ut mellomrundene.
Vel, Frank, Ali er helt klart outsideren.
Men både han og landet har tatt i bruk uttrykket: "Ali, bomaye".
"Ali, drep ham."
I en alder av 32 år
kan Muhammad Ali klare å holde seg unna Foreman?
Etter det Foreman gjorde mot Frazier, virker det som Ali er helt sjanseløs.
Alle spørsmål vil bli besvart.
Kom igjen. Kom igjen, George.
-Dette klarer du. -Dans.
-Gå inn. -Angrip ham, George.
-Høyre hook. -Angrip ham.
Sånn, ja.
-Slå ham i hodet. -Slipp ham. Skill dere.
Kom igjen, George. Kom igjen. Løft hendene. Ja!
Er det alt du har, George? Kom igjen.
-Fortsett å slå. -Han kan ikke holde ut.
Fortsett å slå.
Det stemmer, mester.
Ali trekker seg tilbake til tauene og søker tilflukt fra Foremans kraft.
-Er det alt du har? -Det er ingen tilflukt i den ringen.
-Ali, kom deg vekk fra tauene! -Foreman gir alt han har.
-De slagene må gjøre litt skade. -De sa du var farlig, George. Få se.
Ali kan ikke fortsette å bli slått og forvente å overleve.
RUNDE TRE
Boks.
-Kom igjen, vis meg noe. -Ikke lek med den dusten.
Slipp ham.
-Ikke gi deg, George! -Kom deg vekk fra tauene! Kom igjen!
Sånn, ja! Skill dem, dommer!
-Hva heter jeg? -Sånn, ja. Skill dere.
RUNDE FIRE
Kom deg vekk fra tauene! Kom deg vekk!
-Jeg er usikker på strategien med tauene. -Jeg går rett til tauene. Kom og ta meg.
Kom igjen. Press ham, George.
Han får skikkelig juling. Dødelige slag fra George Foreman.
RUNDE FEM
Kom igjen, George. Vis meg noe.
RUNDE SEKS
Kom deg vekk fra tauene!
Kom igjen, George, de sa du slo hardt.
Sånn, ja.
RUNDE SJU
Er det alt du har?
Kraftig høyre fra Ali. Det slaget fikk Foreman til å vakle.
De sa du var farlig, George. De sa du var farlig.
Det ene slaget endret forløpet i kampen.
Fortsett å slå ham. Fortsett å gi ham juling.
Jeg skal avslutte dette.
Kom deg vekk fra tauene! Kom igjen!
Det stemmer.
RUNDE ÅTTE
Foremans slag har ingen kraft lenger.
-Foreman ser sliten ut! -Han kan være i trøbbel.
Kanskje det var dette Ali regnet med, Frank.
-Slå ham, George! -Knus ham!
Min tur.
Kom igjen! Sånn, ja! Venstre, høyre, venstre.
Muhammad Ali med en massiv høyre!
Og enda en!
...fire, fem, seks, syv, åtte, ni, ti.
Og det er over. Det er over!
-Ali har gjort det umulige. -Ali klarte det! Ali klarte det igjen!
Jeg hadde ett formål med livet mitt.
Å såre, å svimeslå, å tilintetgjøre.
Det ble alt jeg kunne se.
Jeg var blind for alt annet.
Når får jeg se deg, pappa?
Snart. Jeg lover.
Og vi vil aldri være atskilt igjen. Ok?
Vi må legge på. Det er middagstid. Ifølge advokaten min har du ikke signert.
-Sa jo at jeg skal gjøre det! -Gjør det snart.
-Jeg ville besøke deg tidligere. -Hvorfor sitter du i bilen? Kom inn.
Doc sa du sparket Dick og Archie.
Ja. Jeg tapte en kamp på grunn av dem.
Det er som Doc bestandig sa... Burde ha brukt hodet istedenfor hendene.
Han lå bare på tauene, og jeg slo til jeg ble sliten.
Rope-a-dope.
Og jeg var tåpen.
Jeg vet du har hatt det tøft, men utstår ikke at du sier sånt.
Foreman har vært en nedslått, ensom mann
de siste seks månedene siden Ali svimeslo ham i åttende runde.
I dag, en slags boksefremvisning.
George Foreman, tidligere verdensmester i tungvekt,
skal prøve å slå ut fem boksere på én dag.
Hva han håper å oppnå med dette, er det ingen som vet.
George, du kan fortsatt trekke deg. Du trenger ikke gjøre dette.
Tungvektsmester og klovn, Muhammad Ali, skal sitte med meg.
"Klovn"? Howard, ikke bli skadd.
Der er bjellen. Og de begynner.
-Ikke hans typiske stil, Muhammad. -Tror han prøver å imponere meg.
Han... Han hopper rundt som påskeharen.
Ja, som en hare, Muhammad.
Hva gjør du?
Kom deg til tauene. Sånn, ja.
-Hold deg der. Kom deg til tauene. -Dette er ikke en brytekamp.
Til tauene. Slit ham ut.
Johnson gikk i gulvet.
-Det er over for Alonzo. -Han er nede.
-Litt håndgemeng. -Hold deg unna.
Det bryter ut en slåsskamp
-mellom trenerne. -Trekk deg tilbake!
Ali!
Publikum messer: "Ali!"
Til George Foremans store forferdelse.
-Ali! -Gi meg en sjanse til.
Jeg trår ikke inn i ringen med en treskalle, George.
Det er fordi du frykter meg.
-Frykter? -Du frykter meg.
La oss slåss nå, da, George.
-Hold jakken min, Howard. -Kom inn i ringen.
-Slipp meg. Hold jakken min. -En ekte fighter ligger ikke på tauene.
George, jeg er for pen til å slåss mot en så stygg fyr.
-Kom inn i ringen. -Gjør det. Gjør det, George.
-Som jeg trodde. Bare snakk. -Seriøst.
Ali!
Hva trodde du at du ville oppnå?
-Respekt. -Sønn, det vakre med boksing er
at det viser en mann han kan gjøre noe på egen hånd.
Noe konstruktivt.
La oss bekjempe dem... en av gangen. Hva sier du?
Dette kom nettopp.
Ok. Det er til deg.
George.
-Hva skjedde? -Mary begynte å blø.
De prøver å redde babyen, men den fikk ikke luft.
Fortell dem at jeg skal betale for alt.
-Vi trenger de beste legene. -Vi har de beste legene, George.
Babyen trenger et mirakel. Vi må be.
Be?
Vår himmelske Far, vi er samlet her i ydmykhet,
i din sønn, Jesus Kristus, sitt navn.
Ålreit, her er jeg.
Hva har min søster gjort mot deg?
Mary har vært søt og snill hele livet...
...mot alle i verden.
Mot meg, da jeg ikke fortjente det.
Og du vil ta barnet hennes?
Svar meg.
Hele livet har jeg hørt om deg. Og du har aldri vist meg noe.
Jeg har ikke sett noe.
Hvis du vil ta noen... ta meg.
Ikke ta min søsters baby.
Ta meg. Vær så snill.
George.
-Er han...? -Han er perfekt.
-Legene kan ikke forklare det. -Det er et mirakel.
Det er... Det er bra.
Vel, kom hit.
Hils på nevøen din.
-Lille George. -Lille George?
Ja.
Mamma sa at du ba.
Hva du nå enn sa...
...funket det.
Jimmy Young!
Hør på publikum. "Jimmy Young."
SAN JUAN I PUERTO RICO 17. MARS 1977
Foreman har ikke vært den samme siden tapet. Han sparket teamet sitt...
-Kom igjen, George. -...men det har ikke funket.
George er ikke fokusert på kampen.
Kom igjen. Ålreit.
Jimmy Young har vunnet kampen. Dommernes avgjørelse var enstemmig.
Jimmys fremtid er lovende...
Hold et øye med ham.
-Hva skjedde der ute, George? -Det var bare en kamp, Gil.
-Alle boksere har en dårlig dag. -Dette var vår vei tilbake til Ali.
Det er varmt. Hvorfor er det så varmt?
-Hvem sa det? -Ingen sa noe, George.
Hvem sa det?
-Hvem snakker? -Ingen.
Ingen snakker, George. George?
Jeg... skal...
-George. -George!
Svak puls. Vi må få ham opp på bordet. Teller til tre.
-Én, to, tre. -Varsomt.
-Rolig. -Sånn, ja. Oppå bordet. Nå.
Greit.
-George? -George?
George.
Jeg vil ikke dø.
Jeg tror.
-Hoi. -Rolig.
George?
Vi trodde du var død.
Jeg var det.
Jesus Kristus lever i meg.
Han lever i meg. Han lever.
Jeg må bli ren.
Nei, kaldt vann vil bli et sjokk.
-Vent! -Jeg må bli ren.
-Nei, George. -Slipp! Jeg må bli ren. Vær så snill.
Halleluja!
Jeg er ren.
Jeg døper deg nå
i Faderens, sønnens og den hellige ånds navn.
Halleluja!
-Halleluja! -Halleluja!
Halleluja!
Vi er vitner til et mirakel.
Og broder George...
DET EVIGE LIV OG FRELSES KIRKE
...vil dele sin versjon av mirakelet.
Så la oss gi en stor applaus til tidligere verdensmester i tungvekt
og vår nye bror i Kristus, George Foreman!
Takk, pastor Stokes.
Jeg var i en boksekamp.
Jeg pleide å elske å bokse.
Jeg var i garderoben, og...
Og Jesus Kristus våknet i meg.
Og... Og på grunn av det, vil jeg vie livet mitt til Gud.
-Ålreit. -Jeg vil bli en prest.
Takk, Jesus.
-Pris Gud! -Ålreit.
Han har kanskje funnet en som kan veilede ham.
Pris Jesus!
-Halleluja! -Halleluja.
-Ja. -Pris Jesus.
-Det var sannelig litt av et show. -Jeg er glad du fikk sett det.
Gil har satt ut fellene. Vi har fortsatt en vei til Ali.
Jeg er ferdig. Jeg skal ikke bokse mer.
-Du er en fighter. -Nei... ikke nå lenger.
-Hvordan skal du forsørge barna dine? -Jeg skal følge Gud.
Vet du hva du snur ryggen til, sønn?
Jeg... Jeg klarer ikke å knytte neven lenger, Doc.
Det er som om han strakte hånden inni meg...
...og fjernet alt sinnet mitt.
Sinnet ditt gjorde deg til en konge.
Jeg så det. Og nå påstår du at det er borte?
Husker du da du fortalte meg at du byttet én uniform for en annen?
Det er det jeg gjør.
Du forstår det, ikke sant?
Jeg fikk ikke gjøre det valget. Det valget ble gjort for meg.
Samme her.
Jeg tror deg ikke, George.
I 28 år brukte jeg knyttnevene for å vinne folks respekt.
Jeg måtte begynne å bruke hjertet.
VERDENSMESTER I BOKSING
-Jeg visste bare ikke hvordan. -Hun sa Big George Foreman stod utenfor.
Og jeg sa: "Beatrice, du er gal.
George Foreman kommer ikke hit med mindre han vil ha juling igjen."
Så jeg har kommet hit...
...for å fortelle deg at jeg har funnet Jesus.
Du har funnet Jesus? Gratulerer, George. Jeg visste ikke at han var bortkommen.
Jeg kom hit... for å be om din tilgivelse.
-Min tilgivelse? -Ja.
-Det var jeg som svimeslo deg. -Etter Zaire...
Jeg hatet deg, Muhammad.
Jeg gjorde det.
Og jeg ville drepe deg med disse hendene.
Gi deg. Jeg vet du vil ha en omkamp. Bare si det, du.
Jeg vil ikke ha det.
De sa du ble en prest, men jeg trodde dem ikke.
Vel, jeg... Jeg vil hjelpe folk.
Så hjelp meg, George.
Kjemp mot Kenny Norton en gang til. Slå ham bevisstløs.
Vær så snill, George. Jeg klarer det ikke.
Da vil ikke han bli en utfordrer.
Du vil få sjansen til å ta tittelen. Og så får vi begge betalt. Pris Jesus.
Jeg kan ikke hjelpe deg på det viset.
Ålreit, broder. Greit.
Jeg tilgir deg.
George Foreman, en prest.
Nå har jeg sett alt.
Hei!
-Hvorfor er du her? -Hei, Michi.
-Jeg elsker deg. -Michi, ta med din bror inn.
Gå inn, George.
Hvorfor er du her?
Jeg kom hit...
...for å si hvor lei meg jeg er for måten jeg behandlet deg på.
Det var ikke riktig.
"La kjærligheten være oppriktig.
Hold dere til det gode."
Hei.
-Jeg heter George. -Mary Joan Martelly.
Du satt på samme plass den dagen jeg vitnet.
-Sitter du alltid på fremste rad? -Ja. Hjelper meg å fokusere på Gud.
-Hvordan går prestekallet? -Det er vanskelig. Veldig vanskelig.
Vanskeligere enn å bli slått i ansiktet?
Det føles av og til likedan ut.
Salig er det mennesket som holder ut.
Brødre og søstre, jeg er her ute i dag,
ikke for å løfte opp meg selv, men for å løfte opp Jesus Kristus.
Jeg var en mann som avviste all religion.
For meg var "Jesus" et banneord, men Herren endret livet mitt.
Det var ikke Herren som endret deg. Det var Jimmy Young. Han ga deg juling.
Kløp du ham i det minste?
Savner du ikke å være i ringen, storegutt?
Jeg vil dø før jeg trår inn i den ringen igjen.
Nå...
Slår dere Rockefeller-familiens penger
og Kennedy-familiens penger sammen,
er ikke det nok penger til å få meg inn i ringen igjen.
Pris Gud. Takk, Jesus.
Jesus lever i dag.
Jeg... Jeg fikk dårlig samvittighet for oppførselen min på søndag.
-Hvordan oppførte du deg? -Litt ufølsom.
-Ja. -Du hadde et omdømme.
Og ikke et gudfryktig ett.
Jeg er annerledes nå.
Jeg hadde ikke lært ennå hvordan å nyte hver enkelt dag.
Hvordan å få mest mulig ut av hver enkelt dag.
Har du barn?
Ja.
De bor ikke med meg, og det er vanskelig, men jeg skal se mye mer til dem nå.
-Ja visst. -Det er godt å høre.
-Takk. -Bare hyggelig.
Går det bra?
-Ja. -Jeg trodde vi skulle på kino.
Jeg vil vise deg noe.
Hva ser det ut som?
En kirke som er tom for tro.
Nei. Jeg skal kjøpe den.
Og jeg skal preke i den. Være den beste versjonen av meg selv.
Og jeg skal spre hans ord.
-Tror du jeg klarer det? -Ja, det gjør jeg.
DET GUDOMMELIGE MIRAKELS FELLESKIRKE
Man må kjempe for sin tro. Hver eneste en av dere, hver dag.
SJU ÅR SENERE
En søndagsmorgen, når solen skinner sterkt...
...og ektemannen din står der i badebuksen sin
med et pledd i hånden og sier: "Stranden venter, baby!"
Og du tenker for deg selv:
"Vil jeg ta skade av å gå glipp av én gudstjeneste?"
-Blir skoene pusset om du ikke pusser dem? -Nei.
-Blir klærne vasket om du ikke vasker dem? -Nei.
Du vil miste troen din om du ikke kjemper for den.
Det må gjøres. Man må kjempe for troen.
-Kjemp for den om du skal kjempe. -Amen.
JESUS KRISTUS' KIRKE
Takk. Ålreit. Ha det bra.
-Greit. -Pastor Foreman.
Jeg trenger din hjelp.
Kan du trene barnebarnet mitt, Jalen? Hvis han hadde et godt mannlig forbilde
istedenfor guttene han...
Jeg ville gjerne trent med Ali, men ikke fyren som tapte mot ham.
-Jalen. -Det er greit.
Han minner meg om meg selv.
-Kan du lære ham å bokse? -Boksing er ikke svaret.
Svarene er i denne.
Hvis du leser bibelen og fortsetter å gå i kirken, vil alt ordne seg.
Greit, søster. Gud velsigne deg.
-Ha en fin dag. Greit. -Ok.
Noe lukter godt her.
-Jeg elsker deg. Hei! -Jeg elsker deg.
Du begynner å bli tung. Kom hit, gutt.
-Du vet jeg elsker deg? -Ja.
-Gi meg et kyss. -Aldri i livet.
Kom hit. Vil du ikke kysse faren din?
...epidemien av gatevold som har rammet Fifth Ward.
To mistenkte er pågrepet for ranet.
-Et ransforsøk... -Ta med broren din.
...én mann er i kritisk tilstand.
Ungdommene fengsles uten kausjon.
Går det bra?
Bestemoren hans brakte ham til meg... i forrige uke. Den samme guttungen.
Men jeg var så selvopptatt av å være opptatt av Gud at...
-...jeg så det ikke. -Hva så du ikke, George?
Jeg burde ha møtt gutten der han var. Ikke der jeg ønsket at han skulle være.
TIL SALGS SOLGT
-George, er du sikker på dette? -Ja.
Ok. Jeg skal snakke med banken om å selge noen av eiendelene dine.
Kom, jeg vil vise dere noe.
Jeg har en idé.
Greit, jeg har den.
-Den er tung. -Hjelp meg med denne sengen!
Skynd dere.
Det ser bra ut.
-Stram disse tauene. -Fest den.
-Så de ikke er løse. -Greit.
UNGDOMS- OG SAMFUNNSHUS
STORÅPNING
Jeg ville ha blokkert den, men noen hevet ringen.
Hei, karer. Kom inn.
Kom inn. Kos dere.
Hei, Nate. Lenge siden sist.
Fin sveis. Den er nesten like fin som min.
MUHAMMAD ALIS LESESAL
Hva skjer, folkens? Hei, søster, står til? Bra.
Du fusker bestandig. Jeg ser deg.
Ser bra ut.
Dette ordner jeg. Ingen fare.
Dette har aldri skjedd her på ungdomshuset før.
-Dette gir ingen mening. -Roberta, hva skjer?
Er du sikker? Det høres ikke riktig ut.
Ok. Nei, jeg forstår. Vi skal ta oss av det med en gang.
Ifølge kraftselskapet har vi ikke betalt.
Jaså? Vel, la Des ta seg av det.
Han kom ikke i dag.
Mr. Foreman, jeg fatter ikke at du ikke visste om det.
-Hvor mye er igjen? -Litt over 2000 dollar.
Det kan ikke stemme. Ta penger fra investeringskontoene mine, da.
Du tapte de investeringene i fjor.
-Des sa det gikk bra. -Beklager, men det er ikke sant.
-Han investerte i solide aksjer. -Nei, disse aksjene hadde høy risiko.
Nei, det er...
Jeg beklager, Mr. Foreman, men betaler du ikke dette snart,
må banken begynne å inndra eiendom.
Du har bedt alle om å finne Desmond ifølge Roy.
Det stemmer.
Du må la ham være.
Jeg ga alt til ham.
Og han tapte det.
Ikke bare ungdomshuset.
Alt jeg jobbet for...
-...er tapt. -Nei.
Alt du har jobbet for, er her inne.
Helt siden du var en liten gutt...
...har jeg prøvd å styre deg riktig.
Men du fant det.
Helt alene.
Du fant Gud.
Vær gudfryktig.
Ikke la Desmond Baker ta fra deg det.
Si det.
Si at du satte pengene på en konto jeg ikke vet om!
-Si at de ikke er tapt. -De er tapt.
-Jeg tapte dem. -Si at de ikke er tapt.
Jeg tapte dem.
Jeg beklager, George.
Når du er klar, Mr. Foreman.
I sommer, når du griller med familien,
er det bare én saus som har sødmen og kryddet
-som alle elsker. Miss... -Du sa "kryddet", George.
-Gjorde jeg det? -Ja. Det er ikke et ord.
Hei. Står til? Takk.
Kan du signere dette? Takk.
-Hallo. -Hei.
Tusen takk.
Takk.
Når du griller med familien,
er det bare én saus som har sødmen og krydderet
som alle elsker.
Miss Tammies mesquite og originale grillsaus.
Kjøp dem nå.
Og med pengene fra Miss Tammies reklame...
Småpenger.
Det er det man får for å se dum ut på TV.
-Alt hjelper, George. -Har solgt alt jeg har.
Har kuttet der jeg kan.
Hvor mye har vi?
-For lite. -Hvor lite?
Ikke i nærheten.
-Jeg vet du hater denne. -Det er bare en sekk.
Men den er skitten.
-Kom og legg deg. -Jeg er ikke trett.
Men du har en preken i morgen.
-Pastor Carl tar over for meg. -Hvorfor?
Så jeg slipper å stå der og fortelle folk hvordan de bør leve.
-Det er jo sånt en pastor gjør. -Min skyld at pengene gikk tapt, Joan.
-Ikke si det, George. -Jeg visste hva Des var.
Og likevel stolte jeg på ham?
Jeg må slåss igjen.
Du sverget å ikke gjøre det.
Da du først kom bort til meg i kirken,
så jeg en mann som ville forandre livet sitt.
Jeg forelsket meg i den mannen.
Den du var før, kjenner jeg ikke. Og jeg vil ikke lære ham å kjenne.
Joan, det er bare to ting jeg kan.
Å bokse og preke.
Men å preke...
-Å preke betaler ikke regningene. -Enn om raseriet ditt vender tilbake?
Enn om du ikke kan vinne uten det?
Tre frem. Tre tilbake.
Tre til venstre. Til høyre.
Tre frem. Tre tilbake. Tre til venstre. Tre til høyre.
Tre frem. Tre tilbake. Tre til venstre. Tre til høyre. Flott.
Avskjær meg nå! Avskjær meg.
Da du ga opp boksing...
...knuste du nesten hjertet mitt. Det føltes som om du ga opp meg.
Men jeg kom tilbake hit. Jeg ga meg ikke.
Og... det skjedde noe rart.
Jeg husket hvem jeg var.
-Jeg er lykkelig her, George. -Du gjorde meg til noe en gang, Doc.
-Du kan gjøre det igjen. -Joe Louis prøvde å gjøre comeback.
Marciano drepte ham nesten i ringen.
Joe Louis begynte på toppen, men vi skal begynne på bunnen.
Du er gammel. De vil kalle oss et sirkusnummer.
Ikke hvis vi fortsetter å vinne.
Doc... vi kan gjøre noe her.
Noe som overgår fantasien deres.
Den dagen vi våkner for å kjempe om tittelen...
Jøss.
Luften vil smake annerledes.
Solen vil se annerledes ut.
Bare to menn på kloden vil bety noe.
Og det vil være oss to.
-Hvor mye veier du? -Hvor mye jeg venter?
-"Hvor mye veier du?" sa jeg. -Å, hvor mye jeg veier?
-På en vekt? -Ja.
Rundt 136.
Kanskje 130, men rundt 13...
Rundt 136, tror jeg.
Sist jeg sjekket, var løgn en synd.
Jeg veier rundt 143, 144 etter frokost.
Kom deg ned til 120, og så kan du ringe meg.
Treningsklærne mine krympet.
George, ta det rolig. Du vil få et hjerteinfarkt.
Det er vemmelig, George.
-Hvem er klar for pannekaker? -Jeg er klar for pannekaker, ja.
-Vær så god, vennen. -Skal ha meg fem sånne.
Ok. Kom deg opp.
Det er der kampene er.
Begynn!
Kom igjen, avskjær ham!
Avskjær ham!
Beveg føttene.
Kom igjen, George.
Stopp!
-Du må lære deg noe nye triks. -Noen nye armer og bein kan også hjelpe.
Dette er ikke morsomt.
Hva er galt?
Jeg tror Herren talte til meg i natt.
Hva sa han?
Han viste meg et syn.
Av deg.
Du ble verdensmester i tungvekt igjen.
Jeg kan ikke forklare det.
Det er som...
...om han vil løfte deg opp i ringen
så du kan løfte ham opp foran millioner av mennesker.
Hvordan føler du deg?
-Jeg føler meg bra. -I kveld er det alvor.
-Det er på tide å vekke den gamle tigeren. -Den mannen eksisterer ikke lenger, Doc.
-Vi skal gjøre dette på en ny måte. -Det er ingen ny måte i den ringen.
Det er ham og deg, å skade eller bli skadd.
-Det er slåssing. -Det er boksing... en sport.
Med regler.
Du bør vite hva du gjør.
GEORGE FOREMAN MOT STEVE ZOUSKI 9. MARS 1987
Det er ti år siden George Foreman satte sin fot i en boksering.
Hvordan vil denne Foreman være i ringen?
Zouski er ingen verdensmester, men han er en erfaren fighter,
og George er i fare i kveld.
Vet du hva som skremmer meg?
-Å bli slått ut av en boms? -Nei.
Å ta av meg kappen foran disse folka. Sist de så meg, så jeg ut som Supermann.
Nå ser du ut som Michelin-mannen. Dette er ingen skjønnhetskonkurranse.
Ålreit!
Mine herrer, jeg ga dere instruksjonene i garderoben.
Adlyd kommandoene mine. Gi meg en god kamp. George...
Ikke se på ham.
-Han prøver å intimidere. -Hils med hanskene.
Kom igjen.
George Foreman begynner på et meget usannsynlig comeback.
-Ålreit, George. -Hold hendene oppe.
Publikumet i Sacramento blir rastløse.
-Slutt å danse! -De vil se litt action.
Slutt å leke.
Kom du for å slåss eller vil du dra hjem? Kom igjen!
Kom igjen! Vil du slåss?
Sånn, ja.
Et slag etter bjellen.
Slipp ham ut.
-Det er nå eller aldri. Slipp ham ut. -Skal gjøre dette på min måte, Doc.
Skal gjøre det på min måte.
Jeg må si at George fortsatt kan slå.
Kom igjen! Slå ham slik du slo Frazier!
Slå ham ut!
Zouski sliter.
Ja, sånn, ja.
-Ser du ikke han er skadd? Stopp kampen. -Gjør jobben din. Kom igjen. Gjør jobben.
Kom igjen, George.
-Det holder. -Det er over. Dommeren har sett nok.
Foreman starter comebacket med en stor seier.
En applaus for feite, gamle, skallede menn.
Ja! Slå dem, George!
STORT COMEBACK 1-0
Den buldringen er comebacket til George Foreman-ekspressen.
Og den begynner å få skikkelig fart.
Det er et gammelt ordtak:
"Det er ikke størrelsen på mannen, men kamplysten i ham som teller."
Alle ekspertene som gjorde narr av Georges størrelse, ler ikke lenger.
Foreman får bokseverdenen til å følge med.
Aldri før har en bokser tatt en såpass lang pause fra ringen
for så å bli en stor utfordrer.
Hvor langt kan han nå?
I kveld, ta godt imot George Foreman, tidligere verdensmester i tungvekt.
-Godt å se deg. -Godt å se deg.
Si meg, George, alle disse karene som du har slåss mot, hvor finner du dem?
Bensinstasjoner, barer og bowlinghaller, stort sett.
-Høres ut som tøff konkurranse. -Å ja.
Men jeg er lei av at folk sier jeg bare slåss
om de er på respirator fordi det er en løgn.
De må ha vært av respiratoren i minst fem dager først.
Fortell oss om sønnene dine.
-Jeg har fire gutter. -Og navnene deres er...?
George Foreman Jr., George Foreman III, George Foreman IV og George Foreman V.
Jeg ville at de skulle ha noe til felles, samme navn.
Hvis én lykkes, lykkes vi alle.
Havner én i trøbbel, havner vi alle i trøbbel.
Hva syns dere om det? Du skal kjempe mot Evander Holyfield i Atlantic City?
Ja! Det er min skjebne å vinne tungvektstittelen igjen.
Tiden er inne, unger!
Ålreit. Da begynner det.
MESTERSKAPSKAMP I TUNGVEKT 19. APRIL 1991
Og vi er tilbake med sjuende runde. Holyfield har, som forventet, mest poeng.
Din vilje, Herre.
Han treffer Foreman igjen med en brutal venstre.
George står fortsatt. Men hvor lenge vil det vare?
Og nå angriper Foreman.
Sånn, ja, George.
For et slag! Holyfield er ustø.
Solide slag! Ingen trodde Foreman ville vare så lenge.
-Slå ham. -En historisk runde.
George Foreman er ekte vare. Og folkemengden har reist seg.
Med 117 mot 100 er vinneren, etter en enstemmig avgjørelse,
den fortsatt ubestridte verdensmesteren i tungvekt,
Evander Holyfield.
Mr. Foreman.
En flott kamp. Én runde til så hadde du vunnet.
Takk.
Sett dere.
-God morgen. -Hvorfor har du kommet?
Jeg skal følge med bedre nå.
-Kom HBO-sjekken? -I morges.
De sa de håpet å gå i null etter kampen.
Hva?
TOTALINNSKUDD $ 10 285 000,00
Du vil nok like resten av kontoutskriften også.
Den rare lille grillavtalen din har begynt å generere store sjekker.
Jaså? Det overrasker meg bare at de valgte en stor, feit, gammel fyr
til å selge en grill som slanker.
Ungdomshuset?
Nok penger på kontoen til å holde det åpent i lang tid.
Man kan nok trygt si at du ikke trenger å bokse mer.
Å, pris Herren.
Hva er det?
Jobben vår er ikke over.
Kanskje jeg hørte feil, George.
Du hørte riktig.
Synet ditt...
Det var ekte.
Han holdt sitt løfte. Nå må vi holde vårt.
Nå blir det kamp.
Tre år etter tapet mot Evander Holyfield
har Big George Foreman, som er 45 år gammel,
kjempet seg tilbake til en tittelkamp.
Man han må passe på hva han ber om.
Michael Moorer, den nye verdensmesteren i tungvekt.
En ny mester i sin beste alder med fart, kraft og et bredt arsenal.
Tretti av Moorers 35 seire endte med en knockout.
Han er vanskelig å slåss mot.
Den første tungvektsmesteren som er keivhendt.
Han har vunnet mot Evander Holyfield, som ga Big George bank.
Det har aldri vært en 45 år gammel tungvektsmester.
Risikoen går ikke ut på om George Foreman vil tape,
-men om han vil overleve. -Hvordan skal du slå ham?
TRENINGSSTUDIO
VERDENSMESTERSKAPET I TUNGVEKT
MOORER MOT FOREMAN LØRDAG 5. NOV. 1994
Mer avstand!
Kom igjen.
Det ser ut som Moorer viser oss at George Foreman ikke har kraft lenger.
Kom igjen. Hva gjør du?
Solid høyre fra Moorer.
Foreman får juling og ligger bak på poeng.
Hver gang George treffer godt, leverer Moorer to eller tre treff selv.
Han sliter med den yngre og raskere fighteren.
George mangler timing.
Han er veldig sakte og treg. Trodde han ville være skarpere.
Moorer hakker opp George som kjøttdeig.
-Han har ingenting igjen. -Ro deg ned.
Foremans venstre øye svulmer opp.
Han ser så sliten ut nå, Jim.
Han fortjener mye ære,
men han er 45 år gammel. Dette er en ung manns sport.
En uppercut fra Moorer. Foremans hake fløy bakover.
Gud, beskytt ham.
Jeg har slåss hele livet.
I lang tid slåss jeg fordi jeg mente verden hatet meg.
Fattigmann!
Jeg kaller det "Ghetto Whopper".
Vi kan slåss hvor og når som helst.
Men jeg har forandret meg.
Ni runder mot verdens beste. Det er null skam, sønn. Null skam.
Han er ok.
Er du ok?
Kom igjen, George. Kom igjen.
Jeg måtte bli slått ned til bunnen før jeg endelig innså...
...at jeg allerede hadde alt jeg søkte etter.
Og når du innser det, kan du oppnå det umulige.
Moorer går i gulvet etter en høyre! En høyre på utrolig kloss hold.
-Jeg kan ikke tro det. -Det skjedde!
...fem, seks...
-Bli liggende! -...sju...
...åtte, ni, ti.
Det skjedde! George Foreman er den nye verdensmesteren i tungvekt.
Bokseren som ble prest, er nede på sine knær,
ikke fordi han tapte, men av takknemlighet.
-Takk. -Nei, takk selv.
Du er verdensmester i tungvekt.
-Vi klarte det. -Vi klarte det.
Vi klarte det.
Jeg har aldri sett noe lignende i løpet av min 25 år lange karriere, Gil.
Den eldste verdensmesteren i tungvekt noensinne, George Foreman.
SOM 45-ÅRING GJENVANT GEORGE TUNGVEKTSTITTELEN
ETTER Å HA TAPT DEN 20 ÅR TIDLIGERE.
GEORGE OG MUHAMMAD ALI BLE GODE VENNER
OG TALTE PÅ TELEFONEN NESTEN DAGLIG RESTEN AV ALIS LIV.
I 1998 BLE CHARLES "DOC" BROADUS INNLEMMET I BOKSINGENS ÆRESGALLERI.
GEORGE OPPKALTE SEKS AV SINE BARN GEORGE...
FEM GUTTER OG ÉN DATTER, GEORGETTA.
SAMFUNNSHUS
I DAG PREKER GEORGE FORTSATT I KIRKEN OG DRIVER UNGDOMSHUSET SITT I HOUSTON.
I 1999 SOLGTE GEORGE RETTIGHETENE
TIL "GEORGE FOREMAN-GRILLEN" FOR 137 MILLIONER DOLLAR
SÅ UNGDOMSHUSET OG KIRKEN VIL VEDVARE.
"SPORT ER SPORT. DET VIKTIGSTE ER MÅTEN VI FORLATER RINGEN PÅ."
Undertekst oversatt av: Kenneth Aasbø